stanford-oval/wikipedia huggingface dataset:
White Bear Township

| White Bear Township |
| --- | --- |
 White Bear Township
 Koordinaatit: 45°5′46″N, 93°1′12″W 
Valtio:  Yhdysvallat
Osavaltio:  Minnesota
Piirikunta:  Ramsey
Pinta-ala:  
 – Kokonaispinta-ala:  28,1 km²
 – Josta vettä:  8,7 km² 
Väkiluku (2020):  11 049
 – Väestötiheys:  390 as./km²
 
 http://www.ci.white-bear-township.mn.us 
Infobox OKVirheellinen NIMI-arvo: 
White Bear Township on kunta (township) Minnesotan osavaltiossa, Yhdysvalloissa. Sen väkiluku oli 11 049 vuonna 2020. Kunta sijaitsee Ramseyn piirikunnassa. White Bear Township kuuluu Saint Paulin esikaupunkialueeseen.
Väestö

Vuonna 2020 White Bear Townshipin 11 049 asukkaasta valkoisia oli 91,7 %, aasialaisia 2,0 %, mustia 0,6 % ja alkuperäisasukkaita 0,2 %. 3,5 % asukkaista puhui kotonaan jotain muuta kieltä kuin englantia ja 3,1 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta White Bear Township Wikimedia Commonsissa
West Air Sweden

West Air Sweden (IATA: PT, ICAO: SWN, kutsukoodi: AIR SWEDEN) on ruotsalainen Göteborgissa kotipaikkaansa pitävä rahtilentoyhtiö. Se operoi säännöllistä rahtiliikennettä FedExille, DHL:lle, TNT:lle ja UPS:lle. Lisäksi yhtiö lentää postilentoja Ruotsin postille kuutena yönä viikossa. Yhtiön kotikenttinä toimivat Lidköpingin lentoasema ja Malmö-Sturupin lentoasema.
Historia

Yhtiö perustettiin vuonna 1955 LBF-Eda Varken -nimisenä operoimaan taksilentoja. Nimi vaihtui Abal Airiksi vuonna 1982 ja West Air Swedeniksi 1992. Rahtilentoyhtiöksi se muuttui toukokuussa 1997 lakkautettuaan säännöllisen matkustajaliikenteen Säven ja Sundsvallin välillä.
7. tammikuuta 2016 yhtiön Oslosta Tromssaan matkalla ollut CRJ200-lentokone syöksyi maahan Ruotsissa.
Laivasto

West Air Swedenin laivasto joulukuussa 2015:
1 ATR 72-200
2 Boeing 767-200BDSF
26 BAe ATP-F (7 tulossa käyttöön)
3 Bombardier CRJ200PF
Aiheesta muualla

West Air Sweden
West Air Swedenin laivasto
West Air Swedenin BAe ATP vuonna 2003.
Xi

Xi tarkoittaa seuraavia:
XI, Devilynin albumi
11, roomalaisin numeroin XI, lukusana.
Xi, ksii (Ξ, ξ), kreikkalainen kirjain
Henkilöt

Xi on seuraavien henkilöiden nimi:
Xi Jinping (s. 1953), Kiinan presidentti
Xi Luozhuoma (s. 1987), kiinalainen painija
Xi Shun (s. 1951), kiinalainen pituusennätyksen haltija
Zhu Xi (1130-1200), kiinalainen filosofi, uuskungfutselaisuuden perustaja
WithSecure

| WithSecure Oyj |
| --- | --- |

Yritysmuoto:  julkinen osakeyhtiö
Osake:  OMXH: WITH
Perustettu:  2022
Toimitusjohtaja:  Antti Koskela
Puheenjohtaja:  Risto Siilasmaa
Kotipaikka:  Helsinki
Toimiala:  tietokoneohjelmistot
Tuotteet:  tietoturvatuotteet
Kotisivu:  www.withsecure.com
Infobox OKVirheellinen NIMI-arvo: 
WithSecure Oyj on tietoturvaratkaisuja tarjoava suomalainen yritys, joka syntyi kesäkuussa 2022 F-Securen jakautuessa kahteen erilliseen yhtiöön. WithSecure keskittyy tarjoamaan palvelua yrityksille F-securen jäädessä kuluttajapalveluiden tuottajaksi. Toimitusjohtaja on heinäkuusta 2024 alkaen Antti Koskela.
Historia

Kesäkuussa 2022 F-Secure jakautui kahteen erilliseen yhtiöön. Risto Siilasmaasta tuli WithSecuren hallituksen puheenjohtaja ja Juhani Hintikasta sen toimitusjohtaja. Myöhemmin Hintikka joutui eroamaan saatuaan ehdollisen vankeustuomion sisäpiiritiedon väärinkäytöstä tapauksesta, joka liittyi toiseen yhtiöön.
Omistajat

WithSecuren viisi suurinta osakkeenomistajaa, tilanne 31. maaliskuuta 2024:
| Omistaja | Omistusosuus |
| --- | --- |
1. Risto Siilasmaa: 34,09 %
2. Sijoitusrahasto Nordea Nordic Small Cap: 6,42 %
3. Keskinäinen Eläkevakuutusyhtiö Ilmarinen: 3,42 %
4. Mandatum Henkivakuutusosakeyhtiö: 2,88 %
5. Keskinäinen työeläkevakuutusyhtiö Varma: 2,25 %
Wolfgang Ratke

Wolfgang Ratke (1571–1635) oli saksalainen uudistuspegagogi. Vuoden 1612 kirjelmässään hän kertoi uudistavansa Saksan koululaitoksen, mutta Ratken uudistustesti Anhalt-Köthenissä ei onnistunut. Hän olisi halunnut uudistaa myös Ruotsin koululaitoksen mutta ei saavuttanut Axel Oxenstiernan luottamusta. Hänen arvostettuja kantojaan olivat esim., että kielenopetuksen lähtökohtana on oltava teksti, ei kielioppi, että samanaikaisten oppiaineiden määrässä oli pysyttävä kohtuudessa ja että oli vähennettävä rangaistuksia. Johan Amos Comenius tuki Ratken kantoja kieltenopetuksessa. Ratken ja William Pettyn esittämiä pedagogiseen realismiin liittyviä teorioita pyrittiin soveltamaan mm. Tanskan ja Saksan ritariakatemioissa. Ratke oli ensimmäinen, joka ponnekkaasti vaati äidinkieltä käytettävän ensimmäisenä opetuskielenä. Häntä pidetään maansa ensimmäisenä uudenaikaisen kasvatuksen esitaistelijana.
Wisconsinin yliopisto, Milwaukee

| Wisconsinin yliopisto, Milwaukee> University of Wisconsin-Milwaukee |
| --- | --- |
  

Perustettu:  1956
Tyyppi:  julkinen
Säätiön varat:  151 miljoonaa dollaria
Rehtori:  Carlos E. Santiago
Henkilökunta:  1 300
Opiskelijoita:  29 000
Jatko-opiskelijoita:  4 900
Sijainti:  Milwaukee, Wisconsin  Yhdysvallat
Osoite:  http://www4.uwm.edu/
Wisconsinin yliopisto, Milwaukee (engl. University of Wisconsin-Milwaukee) on julkinen yliopisto Milwaukeessa Wisconsinissa Yhdysvalloissa ja 29 000 opiskelijalla osavaltion toiseksi suurin yliopisto.
Media

Opiskelijat toimittavat UWM Post ja Leader -sanomalehtiä. Journalismin opiskelijat toimittavat lisäksi Frontpage Milwaukee -verkkolehteä.
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston kotisivu
Virallinen urheilusivu (englanniksi)
Walther Bronsart von Schellendorff

Walther Bronsart von Schellendorff
Walther Franz Georg Bronsart von Schellendorff (21. joulukuuta 1833 Danzig -  13. joulukuuta 1914 Marienhof, Amt Güstrow, Mecklenburg), oli saksalainen upseeri ja poliitikko.
Bronsart von Schellendorff tuli upseeriksi jalkaväessä 1851, osallistui kapteenina esikunnassa tanskalais-saksalais sodan aikana ja Saksan yhtenäisyyssodan aikana, tuli everstiksi ja rykmentin päälliköksi 1875, kenraalimajuriksi 1881 ja jalkaväenkenraaliksi ja armeijan komentajaksi 1889. Vuosina 1893-96 hän oli sotaministerinä.
Hän oli Paul Bronsart von Schellendorffin veli.
Walthari

Walthari tai Waltari oli langobardien kuningas vuosina 532–546 tai 539–546. Hän oli edellisen kuninkaan Wachon poika. Walthari oli alaikäinen noustessaan valtaistuimelle, ja hallinnosta vastasi käytännössä Audoin. Ilmeisesti  Audoin surmautti Waltharin ennen kuin tämä tuli täysi-ikäiseksi, jotta voisi itse anastaa kruunun.
Wonder (elokuva)

| Wonder |
| --- | --- |

Ohjaaja:  Stephen Chbosky
Käsikirjoittaja:   Jack Thorne  Steve Conrad  Stephen Chbosky 
Perustuu:  R. J. Palacion romaaniin Wonder
Tuottaja:   David Hoberman  Todd Lieberman 
Säveltäjä:  Marcelo Zarvos
Kuvaaja:  Don Burgess
Leikkaaja:  Mark Livolsi
Pääosat:   Julia Roberts  Owen Wilson  Jacob Tremblay  Izabela Vidovic  Mandy Patinkin  Daveed Diggs 
Valmistustiedot
Valmistusmaa:  Yhdysvallat
Tuotantoyhtiö:   Lionsgate  Mandeville Films  Participant Media  Walden Media  TIK Films 
Levittäjä:  Lionsgate
Ensi-ilta:   2017-11-2727. marraskuuta 2017 (Yhdysvallat)  2018-01-055. tammikuuta 2018 (Suomi)  
Kesto:  113 min
Alkuperäiskieli:  englanti
Budjetti:  20 miljoonaa dollaria
Tuotto:  202,5 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Wonder on vuonna 2017 ensi-iltansa saanut yhdysvaltalainen draamaelokuva, jonka on ohjannut Stephen Chbosky. Se perustuu R. J. Palacion vuonna 2012 julkaistuun samannimiseen romaaniin, jonka ovat sovittaneet käsikirjoitukseksi Chbosky, Jack Thorne ja Steve Conrad. Elokuvan pääosia esittävät Julia Roberts, Owen Wilson ja Jacob Tremblay.
Wonder sai ensi-iltansa Yhdysvalloissa 17. marraskuuta 2017 ja Suomessa 5. tammikuuta 2018.
Rooleissa

| 0 | 1 | 2 |
| --- | --- | --- |
|  Julia Roberts  | … |  Isabel Pullman   |
|  Owen Wilson  | … |  Nate Pullman   |
|  Jacob Tremblay  | … |  August ”Auggie” Pullman   |
|  Izabela Vidovic  | … |  Olivia ”Via” Pullman   |
|  Maccie Margaret Chbosky  | … |  Young Olivia   |
|  Noah Jupe  | … |  Jack Will   |
|  Bryce Gheisar  | … |  Julian Albans   |
|  Elle McKinnon  | … |  Charlotte Cody   |
|  Millie Davis  | … |  Summer Dawson   |
|  Ty Consiglio  | … |  Amos Conti   |
|  Kyle Harrison Breitkopf  | … |  Miles Noury   |
|  James A. Hughes  | … |  Henry Joplin   |
|  Mandy Patinkin  | … |  Mr. Tushman   |
|  Daveed Diggs  | … |  Mr. Browne   |
|  Ali Liebert  | … |  Ms. Petosa   |
|  Danielle Rose Russell  | … |  Miranda Navas   |
|  Nadji Jeter  | … |  Justin   |
Arvosteluja

| 0 | 1 | 2 |
| --- | --- | --- |
Helsingin Sanomat Pertti Avola: 
Hufvudstadsbladet Krister Uggeldahl:
Yhdystie 2640

Yhdystie 2640 Luvian Kuussaarikossa.
Yhdystie 2640 on tie, joka kulkee Porin Luvialla Kuussaarikosta Väipäremäkeen. Tien pituus on 4 kilometriä.
Tien osoitenimenä on Kuussaarikosta Niementien risteykseen saakka Yhdystie ja lopun matkan ajan Kirkkotie.
Yorkville

| Yorkville |
| --- | --- |
 Yorkvillen alue nähtynä 86. Streetiltä.
Kaupunki:  New York City
Pinta-ala:  1,27 km² 
Väkiluku:  26 334 (2021)
Väestötiheys:  20 669 as./km²
Postinumero(t):  ZIP-koodit 10028, 10075, 10128
Yorkville on asuinalue, joka sijaitsee Upper East Siden kaupunginosassa, New York Cityssä, Yhdysvalloissa. Aluetta ovat asuttaneet sen historian aikana eurooppalaiset, lähinnä saksalaiset keskiluokan maahanmuuttajat, mikä johti saksalaisvaikutteiseen kaupunkikuvaan.  Alueella sijaitsee myös New Yorkin pormestarin virka-asunto.
Gracie Mansion.
Carl Schurz Park.
Pyhän kolminaisuuden kirkko 88. Streetillä.
Yhdystie 2600

Yhdystie 2600 Pomarkussa.
Yhdystie 2600 on yhdystie joka kulkee Porin Hauniasta Kairilan, Pomarkun ja Leväsjoen kautta Siikaisiin. Tien pituus on 53 kilometriä.
Tien osoitenimenä on ensin Suodenjärventie yhdystieltä 2560 vanhalle Porin ja Lavian kuntarajalle, Harjantie Pomarkkuun valtatien 23 risteykseen, Kivijärventie Leväsjoentien risteykseen, ja Leväsjoentie koko loppumatkan eli seututien 270 risteykseen.
Willelmus Auvergnelainen

Opera omnia, 1674.
Willelmus Auvergnelainen (lat. Guilelmus Arvernus, ransk. Guillaume d’Auvergne, noin 1180–1249) oli ranskalainen skolastinen filosofi ja teologi sekä Pariisin piispa.
Elämä ja ajatukset

Guilelmus syntyi Aurillacissa. Hän muutti Pariisiin opiskellakseen Pariisin yliopistossa, ja hänestä tuli ensin yliopiston filosofisen tiedekunnan professori ja myöhemmin teologisen tiedekunnan professori vuonna 1220.
Hänen ajattelunsa perustui uusplatonilaiseen ja augustinolaiseen filosofiaan. Hän muun muassa vastusti voimakkaasti ajatusta maailman ikuisuudesta sekä sitä, että sielu jakautuisi eri kykyihin.
Guilelmus oli kuitenkin ensimmäisiä läntisiä filosofeja, joka alkoi sovittaa Aristoteleen ajattelua yhteen kristinuskon opetusten ja erityisesti Augustinuksen ajatusten kanssa. Aristoteleen teosten käännökset olivat tuohon aikaan kuitenkin hyvin huonoja ja täynnä arabialaisten kääntäjien tekemiä virheitä. Guilelmus halusi pelastaa Aristoteleen islamilaisilta oppineilta.
Pariisin piispana Guilelmus toimi vuodesta 1228 kuolemaansa vuoteen 1249 saakka. Piispana hän tuki voimakkaasti yliopistoa. Hän myös ryhtyi toimiin kaupungin prostituutiota vastaan. Vuonna 1248 hän toimi sijaishallituksessa kuningas Ludvig IX:n ollessa seitsemännellä ristiretkellä.
Teoksia

De virtutibus
De moribus
De sacramentis
De trinitate
De universo
De anima
De immortalitate animae
Aiheesta muualla

Lewis, Neil: William of Auvergne The Stanford Encyclopedia of Philosophy. The Metaphysics Research Lab. Stanford University. (englanniksi)
Turner, William: William of Auvergne Catholic Encyclopedia.  1911. New York:  Robert Appleton Company. (englanniksi)
Keskiajan filosofia
Alkuin
Rabanus Maurus
Johannes Scotus Eriugena
Avicenna
Petrus Damianus
Avicebron
Anselm Canterburylainen
Roscellinus
Bernardus Chartreslainen
Theodoricus Chartreslainen
Avempace
Gilbertus Porretanus
Pierre Abélard
Willelmus Concheslainen
Petrus Lombardus
Johannes Salisburylainen
Averroës
Maimonides
Robert Grosseteste
Albert Suuri
Alexander Halesilainen
Petrus Hispanus
Willelmus Auvergnelainen
Henri Ghentiläinen
Roger Bacon
Bonaventura
Tuomas Akvinolainen
Sigerus Brabantilainen
Boethius Dacialainen
Mestari Eckhart
Johannes Duns Scotus
Vilhelm Occamilainen
Jean Buridan
Godefridus Fontaineslainen
Aegidius Roomalainen
Väyläalus Letto

| Matkailujäänmurtaja Arktis |
| --- | --- |

Lippuvaltio:  Suomi
Kotipaikka:  Oulu
IMO-numero:  7817050
Aiemmat nimet:  Letto
Aiemmat omistajat:  Meritaito Oy
Vesillelasku:  1980 (Savonlinna)
Tekniset tiedot
Pituus:  42,7 m
Leveys:  12,2 m
Syväys:  3,8 m
Akseliteho:  2,5 MW
Jääluokitus:  1A
Nopeus:  12,0 kn
Hyttejä:  17
Miehistö:  8
Muuta:  Sisaralukset: va Seili, EVA-316 (ent. Lonna)
Väyläalus Letto (IMO 7817050) on Ouluun sijoitettu suuri väylänhoitoalus, jonka toiminta-alueeseen kuuluu Pohjanlahti. Väylien kunnossapidon lisäksi alusta käytetään paljon jäänmurtotehtävissä. Letolla on myös valmius öljyntorjuntaan ja se on varustettu kahdella 98 m³ öljynkeräystankilla. Aluksessa on sekä kääntöpotkuri että keulapotkuri.
Historia

Alukselle on tehty muutostöitä vuosina 1989 ja 1997 muun muassa öljyntorjuntaominaisuuksien lisäämiseksi.
Aiheesta muualla

Kuvia tai muita tiedostoja aiheesta Väyläalus Letto Wikimedia Commonsissa
Meritaito Oy:n väyläalukset (Arkistoitu – Internet Archive)
Ympäristökeskuksen tiedote perusparannuksesta
M/V Arktis - Saariston Meritie
Wisconsinin yliopisto, Madison

| Wisconsinin yliopisto, Madison> University of Wisconsin-Madison |
| --- | --- |

Motto:  Numen Lumen
Perustettu:  1848
Tyyppi:  julkinen
Säätiön varat:  1,6 miljardia dollaria
Rehtori:  Carolyn Martin
Henkilökunta:  2 000
Opiskelijoita:  40 000
Sijainti:  Madison, Wisconsin  Yhdysvallat
Osoite:  http://www.wisc.edu/
University of Wisconsin-Madison on vuonna 1848 perustettu julkinen yliopisto Madisonissa Wisconsinissa Yhdysvalloissa. Se on Association of American Universities -järjestön perustajajäsen.
Kampus

Yliopiston kampusalue sijaitsee mailin päässä Wisconsin State Capitolista kahden järven välisellä kannaksella. Sillä on oma poliisilaitos, sairaala, voimalaitos ja kasvitieteellinen puutarha.
Kampuksella toimii suuri audiovisuaalisen alan arkisto Wisconsin Center for Film and Theater Research.
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston kotisivu
William Lee

Wiliam Lee -nimisiä henkilöitä ovat:
William Lee (1750–1810), George Washingtonin testamentillaan vapauttama orja
William Henry Fitzhugh Lee (1837–1891), etelävaltioiden kenraali Yhdysvaltain sisällissodassa
William Lee, oik. William S. Burroughs (1914–1997), yhdysvaltalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”William Lee”, voi hakea sivunnimihaulla, laajalla sivunnimihaulla tai tekstihaulla.
Yhteiskuntakritiikki

Yhteiskuntakritiikki on yhteiskunnan toimintaan, ja sen eri osa-alueisiin kohdistuvaa arvostelua. Sen tarkoituksena on yleensä pyrkiä kehittämään yhteiskuntaa, sekä korjaamalla vallitsevia epäkohtia että mahdollisesti torjumalla niitä ennakolta. Kirjallisuus ja musiikki ovat usein käytettyjä menetelmiä. Myös kuvataiteita voidaan käyttää ilmaisukeinoina yhteiskuntakritiikin osoittamisessa. Protestoiminen on yksi tapa osoittaa yhteiskuntakritiikkiä. Kritiikin katsotaan kuuluvan olennaisena osana nykyaikaiseen yhteiskunnalliseen demokratiaan.
William LeBaron Jenney

William Le Baron Jenney
William Le Baron Jenney (25. syyskuuta 1832 – 15. kesäkuuta 1907 Los Angeles) oli yhdysvaltalainen arkkitehti ja insinööri, joka suunnitteli maailman ensimmäisen pilvenpiirtäjäksi kutsutun rakennuksen, Chicagon Home Insurance Buildingin.
Jenney opiskeli aluksi Phillips Academyssa ja Lawrence Scientific schoolissa Harvardissa, mutta siirtyi Pariisiin École Centrale des Arts et Manufacturesiin opiskelemaan tekniikkaa ja arkkitehtuuria. Pariisissa hän oppi rautarakenteiden uusimpia tekniikoita. Yksi hänen opiskelutovereistaan oli Gustave Eiffel, joka suunnitteli myöhemmin Eiffelin tornin.
Jenney valmistui vuonna 1856, ja toimi Yhdysvaltoihin palattuaan Pohjoisvaltioiden armeijan insinöörinä suunnitellen linnoituksia. Sodan päättyessä Jenney oli ylennetty majuriksi. Hän muutti sodan jälkeen Chicagoon ja avasi oman arkkitehtitoimistonsa, joka erikoistui kaupallisten rakennusten suunnitteluun sekä kaupunkisuunnitteluun. Jenney toimi lisäksi 1870-luvulla arkkitehtuurin opettajana Michiganin yliopistossa. Useat tulevat Chicagon koulukunnan arkkitehdit suorittivat harjoittelunsa Jenneyn toimistossa.
Jenney suunnitteli kotikaupunkiinsa useita huomattavia rakennuksia, muun muassa Ludington Buildingin ja Manhattan Buildingin. Jenneyn suunnittelemista rakennuksista kuuluisin, Home Insurance Building , rakennettiin vuosina 1884–1885. Talo oli alun perin kymmenen kerrosta korkea, ja se oli ensimmäinen rakennus, jossa oli metallirunko ja jota kutsuttiin pilvenpiirtäjäksi. Jenney käytti talon ylimpien kerrosten tukirakenteissa metallipylväitä perinteisten kivi- ja tiilimuurien sijaan. Home Insurance Buildingin teräsrakenteet painoivat vain kolmanneksen yleensä käytettävistä tiilirakenteista, mikä mahdollisti korkeamman talon ja useampia kerroksia.
William Lanne

| William Lanne |
| --- | --- |
 Anson Brosin ottama valokuva William Lannesta
Henkilötiedot
Syntynyt: n. 1835 Arthur Riverin alue, Tasmania, Australia
Kuollut: 3. maaliskuuta 1869 Hobart, Tasmania, Australia
William Lanne (myös King Billy, William Laney tai William Lanney; n. 1835 – 3. maaliskuuta 1869) oli tasmanialainen aboriginaali, palawah. Hänet tunnetaan erityisesti viimeisenä eloonjääneenä miespuolisena Tasmanian aboriginaalina. Viimeinen aboriginaali oli hänen vaimonsa Truganini (Lanne oli tämän kolmas aviopuoliso).
Lanne syntyi arvioiden mukaan vuonna 1835 Tasmanian länsirannikolla sijaitsevalla Arthur Riverin alueella. Hänen ollessaan seitsemänvuotias hänet ja hänen perheensä kaapattiin ja vietiin Flindersinsaarella sijainneelle aboriginaaleille tarkoitetulle leirille Wybelennaan. Vuonna 1847 mustasta sodasta eloonjääneet aboriginaalit siirrettiin Oyster Coveen, jossa Lanne eli neljä vuotta orpokodissa. Vuonna 1855 hän pääsi töihin valaanpyyntialukselle.
Lanne sairastui pahasti, ja hän kuoli koleraan ja punatautiin 3. maaliskuuta 1869 Hobartin kaupungissa. Kuoleman jälkeen hänen ruumiinsa ryöstettiin. Tämä oli seurausta Tasmanian Royal Societyn ja Royal College of Surgeons of Englandin välisestä riidasta kumman pitäisi käsitellä Lannen ruumis. Royal College of Surgeons of Englandin jäsen, William Crowther, pääsi murtautumaan ruumishuoneelle, jossa Lannen ruumista säilytettiin. Hän leikkasi irti ruumiinosia, poisti hänen ihonsa ja laittoi tilalle valkoisen miehen pään, joka oli päällystetty mustalla iholla. Tasmanian Royal Society huomasi asian nopeasti, ja päätti estää uusien näytteiden keräämisen amputoimalla Lannen jalat ja kädet. Vasta tämän jälkeen Lanne haudattiin.
X-Men: Wolverine’s Rage

| X-Men: Wolverine’s Rage |
| --- | --- |

Kehittäjä:  Digital Eclipse
Julkaisija:  Activision
Julkaistu:   15. kesäkuuta 2001
Lajityyppi:  toimintapeli
Pelimuoto:  yksinpeli
Alusta:  Game Boy Color
Lisää peliartikkeleitaVideopelien teemasivulla
Infobox OK : 
X-Men: Wolverine’s Rage on Digital Eclipsen kehittämä ja Activisionin julkaisema toimintapeli. Peli on julkaistu Game Boy Colorille vuonna 2001.
Peli seuraa Wolverinea tämän jahdatessa Sapelihammasta ja Lady Kuolemaniskua.
Pelissä on 20 tasoa, jotka on jaettu viiteen kappaleeseen, joiden lopuissa taistellaan päävastustajia vastaan. Useimpien tasojen tavoitteena on juosta tason läpi ennen ajan loppumista taistellen matkalla vihollisia vastaan. Peliä ei voi tallentaa, vaan jokaisen tason jälkeen pelaaja saa salasanan, jonka avulla samaan kohtaan pääsee myöhemmin uudestaan.
Aiheesta muualla

X-Men: Wolverine’s Rage MobyGamesissa (englanniksi)
William Lawes

William Lawes
William Lawes (1602–1645) oli englantilainen säveltäjä, joka vaikutti Kaarle I:n hovissa.[lähde? ]
Hänen musiikkiaan pidetään hämmästyttävänä monella tavalla[lähde? ]. Rakenteellisesti hänen musiikkinsa ei noudata ajan sääntöjä ja ilmaisua[lähde? ]. Melodisesti hän oli aikaansa edellä ja toteutti hyvin monimutkaisia sävelkulkuja ja yhdisti sävellajeja epäsovinnaisella tavalla[lähde? ].
Lawesin tuotanto on laajaa ja hyvin dokumentoitua, mutta sitä esitetään hyvin harvoin. Syitä tähän on muun muassa säveltäjän tuntemattomuus suurelle yleisölle, sitä pidetään hyvin vaikeana soittaa sekä senaikaisten soittimien harvinaisuus (esimerkiksi luuttu ja gamba) ja soittajien vähäisyys.[lähde? ]
Lawes kuoli 1645 taistelukentällä taistellessaan Oliver Cromwellin joukkoja vastaan.[lähde? ]
X-Men: Children of the Atom

| X-Men: Children of the Atom |
| --- | --- |

Kehittäjä:  Capcom Rutubo Games Probe Entertainment
Julkaisija:  Capcom Acclaim Entertainment
Jakelija:  Marvel Entertainment
Taiteilija:  Akiman Kinu Nishimura CRMK Ikeno Shoei Bengus
Säveltäjä:  Takayuki Iwai Syun Nishigaki Hideki Okugawa Isao Abe
Pelisarja:  X-Men
Julkaistu:  Kolikkopeli joulukuu 1994 Sega SaturnJP 22. marraskuuta 1995NA 1996EU 1996 DOSNA 31. toukokuuta 1997EU 1997 PlayStationNA helmikuu 1998EU helmikuu 1998
Lajityyppi:  taistelupeli
Pelimuoto:  yksinpeli, kaksinpeli
Ikäluokitus:  ESRB: Kaikenikäisille 
Alusta:  kolikkopeli, DOS, PlayStation, Sega Saturn
Jakelumuoto:  CD-ROM
Lisää peliartikkeleitaVideopelien teemasivulla
Infobox OK    : 
X-Men: Children of the Atom on Capcomin kehittämä ja julkaisema taistelupeli. Peli julkaistiin alun perin kolikkopelinä vuonna 1994, ja peli on myöhemmin julkaistu Sega Saturnille, DOS:lle ja PlayStationille. Peli Capcomin ensimmäinen taistelupeli, jossa on mukana hahmoja Marvel Comicsin sarjakuvista. Peliä ylistettiin sarjakuvien hengen ylläpitämisestä käyttäen X-Men-animaatiosarjasta tuttuja ääninäyttelijöitä.
Pelin tarkoituksena on päästä taistelemaan ja voittaa Magneto, joka aikoo eliminoida kaikki ihmiset. Pelaaja valitsee jonkin Ryhmä-X:n hahmoista (Kyklooppi, Tajunta, Wolverine, Storm, Kolossi tai Jäämies), jolla taistelee turnauksessa, jossa etsitään Magneton tasoista vastustajaa.
Toisin kuin aiemmissa X-Men-peleissä, tässä pelaajan on mahdollista käyttää myös suosittuja vihollisia, kuten Punaomegaa, Vahtia, Spiraalia ja Hopeasamuraita.
Aiheesta muualla

X-Men: Children of the Atom MobyGamesissa (englanniksi)
X-Men - Children of the Atom Arcade History -sivustolla (englanniksi)
Yhteiskuntajärjestelmä

Yhteiskuntajärjestelmällä tarkoitetaan yleensä sitä, miten taloudellinen ja poliittinen valta on järjestetty yhteiskunnan sisällä.
Käytännön yhteiskuntajärjestelmät ovat yleensä olleet valtion laajuisia. Käytännön yhteiskuntajärjestelmiä edustavat mm. kapitalismi eli nk. porvarillinen parlamentarismi, diktatuuri, feodalismi ja ns. reaalisosialismi eli proletariaatin diktatuuri.
Yhteiskuntateorioissa ja utopioissa on esitetty myös muunlaisia yhteiskuntajärjestelmiä, jotka ovat ainakin toistaiseksi jääneet toteutumatta reaalimaailmassa laajassa mittakaavassa. Näitä ovat mm. anarkismi ja kommunismi.
Wrath (muusikko)

Wrath (oik. Janne Antero Kuru s. 17. toukokuuta 1975) on suomalainen black metal -muusikko ja yhtyeiden The True Black Dawn sekä Enochian Crescent perustajajäsen ja vokalisti. The True Black Dawn aloitti nimellä Nocturnal Feast vuoteen 1993 asti, kunnes vaihtoi nimekseen Black Dawn. Saman nimisen, mutta noin vuotta aiemmin perustetun amerikkalaisyhtyeen kanssa syntyneen kiistan vuoksi yhtye vaihtoi vuonna 2002 nimeksi The True Black Dawn. Wrath on vieraillut myös mm. Baptismin keikoilla.
Enochian Crescent sai erityistä huomiota osakseen soitettuaan Tavastialla 1997 norjalaisen Emperorin lämmittelijänä. Itsensä vahingoittamisesta lavaesiintymisissään muutoinkin tunnettu Wrath viilsi veitsellä ranteeseensa niin syvään, että joutui sairaalahoitoon. Emperor kieltäytyi esiintymästä, ennen kuin lava oli siivottu verestä.
Wrathia on haastateltu vuonna 2011 julkaistussa suomalaista black metal -musiikkia käsittelevässä dokumenttielokuvassa Loputon Gehennan liekki.